Нэр: Ноён Сэврэй хийцийн мөнгөн аяга
Он цаг: 20-р зуун Ангилал: Угсаатны зүй
Ноён Сэврэй хийцийн мөнгөн аяга хийхдээ амыг битүү эргүүлдэг мөн аяганы дотор, ёроол хэсгийг их орцтой мөнгөөр хийж бүдүүн мөнгөн утсаар давхарлан хажидсан утас тавьж битүү бадам хээгээр чимэглэн урласан байдгаараа онцлогтой. Их гарын мөнгөн аяганд 32-35 лан, дунд гарын аяганд 17-20 лан, жижиг аяганд 8-10 лан мөнгө орсон байдаг. Мөн утас цувималын аргаар хийдэг, орц ихтэй эдэлгээ сайтай нутгийн дархчуулын өвөрмөц хосгүй урлагийн бүтээл гэдгээрээ үнэ цэнэтэйд тооцогддог байна.Сүүлийн жилүүдэд Өмнөговь аймгийн Ханхонгор сумын Жаргалант багийн нутаг Хуцын булаг хайрханы Эрүүгийн бууц орчимд байдаг цагаан шүр хэмээх чулуугаар аяга хийгээд түүнийгээ Ноён Сэврэй хийцээр мөнгөлж их дунд бага гарын аяганууд урлаж байна.